ก่อนหน้านี้ไม่มีอาการพอเริ่มทะเลาะกับเพื่อนสนิทเริ่มมีอาการแบบนี้ แต่นอนหลับ อยากนอนเพื่อให้ลืมเรื่องทั้งหมดเวลาอยู่กับครอบครัวก็ไม่คิดอะไร พออยู่คนเดียวเริ่มกลับมาคิดแล้วก็มีอาการใจสั่นตื่นเต้นวิตกกังวล น้ำตาคลอ ไม่รู้จะแก้ปัญหาอย่างไร เพื่อนไม่มีใครพยายามเข้าใจเราเลย
สวัสดีค่ะอาการใจเต้นเร็ว วิตกกังวล ไม่อยากอาหาร พอกินแล้วก็คลื่นไส้ เป็นหลังมีการเปลี่ยนแปลงทางอารมณ์ดังกล่าวมานั้น อาจจะเป็นอาการที่เกิดขึ้นจากความวิตกกกังวล ตื่นเต้น หรือเสียใจมาก จนมีผลต่อระบบประสาทอัตโนมัติของร่างกายได้ แต่ควรตัดสาเหตุทางกายที่อาจเป็นไปได้เช่นหัวใจเต้นผิดจังหวะ ไทรอยด์ทำงานผิดปกติที่อาจทำให้ใจเต้นเร็ว หรือการมีกระเพาะอาหารอักเสบที่ทำให้คลื่นไส้ ไม่อยากอาหารได้เช่นกันเบื้องต้นพยายามควบคุมปัจจัยที่กระตุ้นให้มีอาการ พยายามไม่คิดมากเกินไป หาเรื่องที่ชอบทำเพื่อเบี่ยงเบนความสนใจ พูดคุยระบายความรู้สึกกับคนที่ไว้ใจได้ และถ้ามีอาการเป็นมากขึ้น หรือเริ่มใจสั่นมากขึ้นเรื่อยๆ เจ็บแน่นอกร่วมด้วย ควรรีบไปพบแพทย์